b'\n_START_ARTICLE_\nKevin Spacey\n_START_SECTION_\nTinere\xc8\x9bea \xc8\x99i \xc3\xaenceputul carierei\n_START_PARAGRAPH_\nNumele s\xc4\x83u \xc3\xaentreg este Kevin Spacey Fowler. S-a n\xc4\x83scut \xc3\xaen South Orange, New Jersey. P\xc4\x83rin\xc8\x9bii s\xc4\x83i sunt Kathleen A. \xc8\x99i Kathleen A. Mama sa a fost secretar\xc4\x83, iar tat\xc4\x83l lui scriitor. Are doi fra\xc8\x9bi vitregi, Julie \xc8\x99i Randy. A urmat cursurile Academiei Militare, de unde a fost dat afar\xc4\x83. A urmat, pe r\xc3\xa2nd, cursurile Liceului Canoga Park \xc8\x99i Chatsworth din Chatsworth, California, de unde a absolvit cu magna cum laude. \xc3\x8en timpul liceului a jucat \xc3\xaen produc\xc8\x9bia The Sound of Music, rolul c\xc4\x83pitanului Georg von Trapp. Aici s-a hot\xc4\x83r\xc3\xa2t s\xc4\x83 ia numele mamei sale, Spacey, care a apar\xc8\x9binut bunicului s\xc4\x83u din partea mamei, ca nume de scen\xc4\x83. Au ap\xc4\x83rut mai multe specula\xc8\x9bii, dintre care cea mai frecvent\xc4\x83 a fost presupunerea c\xc4\x83 numele s\xc4\x83u este o combina\xc8\x9bie \xc3\xaentre numele \xc8\x99i prenumele actorului Spencer Tracy, ca un tribut pentru cariera sa. A f\xc4\x83cut stand-up comedy mult timp, p\xc3\xa2n\xc4\x83 s-a hot\xc4\x83r\xc3\xa2t s\xc4\x83 urmeze cursurile Facult\xc4\x83\xc8\x9bii de actorie, Juilliard School din New York City. \xc8\x98i-a continuat show-urile de stand-up comedy, f\xc4\x83c\xc3\xa2ndu-\xc8\x99i chiar un nume \xc3\xaen acest domeniu.'